ASÍ og SA hafa undirritað kjarasamning vegna ársins 2014 Aðildarsamtök Alþýðusambands Íslands undirrituðu á föstudagskvöldið kjarasamning við Samtök atvinnulífsins . Kjósa aðilar samningsins að kalla hann aðfarasamning . „ Auk launabreyinga gefur samningurinn aðilum hans 12 mánuði til að undirbúa gerð langtímasamnings sem á að tryggja stöðugleika í íslensku efnahagslífi og kaupmáttaraukningu til framtíðar . Vinna við undirbúning slíks langtímasamnings hefst strax í byrjun nýs árs . Með samningnum er tekin upp sú nýbreytni að gengið er frá sérstakri viðræðuáætlun sem unnið verður eftir með tímasettum markmiðum um framvindu , “ segir í tilkynningu frá ASÍ . Þá segir að aðildarsamtök ASÍ hafi sett sér það markmið með nýjum kjarasamningi að auka kaupmátt , hækka lægstu laun umfram önnur laun , tryggja lága verðbólgu og undirbyggja stöðugleika . „ Þessir kjarasamningar eru mikilvægt skref í þessari stefnumótum , þar sem tekist hefur að tryggja helstu markmiðin . Nýi kjarasamningurinn gildir frá 1. janúar til 31. desember 2014 . Helstu atriði nýs kjarasamnings : Kaupliðir Hinn 1. janúar 2014 skulu laun hækka um 2,8% , þó að lágmarki kr. 8.000 á mánuði fyrir dagvinnu miðað við fullt starf . Lágmarkstekjur fyrir fullt starf Lágmarkstekjur fyrir fullt starf skv. kjarasamningum viðkomandi aðildarsamtaka ASÍ skulu vera kr. 214.000 frá 1. janúar 2014 fyrir starfsmenn 18 ára og eldri sem starfað hafa fjóra mánuði samfellt hjá sama fyrirtæki . - Aukið fjármagn og kraftur settur í starfsmenntamál . - Efri mörk í lægsta þrepi tekjuskatts hækka úr 256.000 kr. í 290.000 kr . - Samstilltar aðgerðir samningsaðila til að halda verðbólgu innan 2,5% markmiðs Seðlabanka Íslands .